b'\n_START_ARTICLE_\nSani Abacha\n_START_SECTION_\n\xc5\xbdivljenjepis\n_START_PARAGRAPH_\nAbacha je sodeloval v dveh nekrvavih dr\xc5\xbeavnih udarih (1983 in 1985), od katerih je eden na oblastpripeljal generala Muhammadu Buharija, drugi pa ga je s tega polo\xc5\xbeaja vrgel. Abachu, ki je bil od drugega udara naprej na\xc4\x8delnik nigerijskega general\xc5\xa1taba in od leta 1990 obrambni minister, se je polastil oblasti v Nigeriji z voja\xc5\xa1kim udarom leta 1993. Nemudoma je razveljavil rezultate predsedni\xc5\xa1kih volitev, v katerih je zmagala opozicija, in za\xc4\x8del utrjevati oblast s \xc4\x8distko v armadi. Do leta 1995 je dal ubiti devet svojih najmo\xc4\x8dnej\xc5\xa1ih politi\xc4\x8dnih nasprotnikov, zaradi \xc4\x8desar je bila Nigerija izlo\xc4\x8dena iz Britanske skupnosti narodov (British Commonwealth).\n_START_SECTION_\nSmrt\n_START_PARAGRAPH_\n\xc4\x8ceprav je ves \xc4\x8das obljubljal ponovno vzpostavitev civilne vlade, je general Abacha ostal na oblasti do svoje smrti leta 1998. Okoli njegove smrti se je spletlo mnogo zgodb. Po uradni verziji naj bi umrl zaradi sr\xc4\x8dnega napada v svoji rezidenci. Ker so generala brez obdukcije pokopali \xc5\xa1e isti dan, mnogi menijo, da je bil zastrupljen. Po prepri\xc4\x8danju ljudstva pa naj bi Abacha umrl zaradi prevelikega odmerka\xc2\xa0\xc2\xbbljudske viagre\xc2\xab, snovi imenovane Buranta\xc5\xa1i._NEWLINE_Po njegovi smrti so komisije ugotovile, da naj bi si Abacha iz nigerijske dr\xc5\xbeavne blagajne prisvojil okoli \xc5\xa1tiri milijarde ameri\xc5\xa1kih dolarjev. Z izvensodno poravnavo so se z dru\xc5\xbeino umrlega diktatorja dogovorili, da bo vrnila 2,1 milijardo, vendar pa je diktatorjev sin leta 2002 pristal le na vra\xc4\x8dilo 1,2 milijarde, ki so bile odtujene iz centralne banke za preostali denar pa se sodno bori \xc5\xa1e danes (2006).'